cyanic-selkie/wikianc huggingface dataset:
দারি ভাষা
সাংস্কৃতিক প্রভাব
উর্দু এবং ইংরেজিতে ইঙ্গো-ভারতীয় শব্দঋণগুলির বড় আকারের ফার্সি উপাদান দারি উচ্চারণকে প্রতিফলিত করে। উদাহরণস্বরূপ দোপিয়াজা এবং পাজামা দারি উচ্চারণ থেকে এসেছে; ইরানীয় ফার্সিতে এই শব্দগুলির উচ্চারণ যথাক্রমে দোপিয়াজে এবং পেইজামেহ। উপর্যুক্ত ঋণ-এর মতো দক্ষিণ এশিয়ার বাইরে অজানা ফার্সি আভিধানিক এবং কিছু রূপমূলীয় উপাদান প্রায়শই রাজনৈতিক এবং সাংস্কৃতিক শব্দ তৈরির ক্ষেত্রে ব্যবহার করা হয়েছে। দারী ভাষার একটি সমৃদ্ধশালী এবং রঙিন প্রবাদের ঐতিহ্য রয়েছে যা গভীরভাবে আফগান সংস্কৃতি ও সম্পর্ককে প্রতিফলিত করে। মার্কিন নৌবাহিনীর ক্যাপ্টেন এডওয়ার্ড জেলেম তার আফগানি দারি প্রবাদের দ্বিভাষিক বইগুলিতে বহু উদাহরণ দিয়েছেন।
ইরানি এবং আফগানি ফার্সির মধ্যে পার্থক্য
আফগানিস্তান ফার্সি ও ইরানি ফার্সি ভাষার মধ্যে ধ্বনিতাত্ত্বিক, আভিধানিক এবং রূপমূলীয় পার্থক্য রয়েছে। আঞ্চলিক বাগ্ধারাগত পার্থক্য ছাড়া লিখিত রূপের কোন উল্লেখযোগ্য পার্থক্য নেই।
ধ্বনিতাত্ত্বিক
তেহরানের উপভাষা ভিত্তিক প্রমিত ইরানীয় ফার্সি এবং কাবুলের উপভাষা ভিত্তিক আফগানি ফার্সির মধ্য প্রধান পার্থক্যগুলি হলো:
ঔপভাষিক
উত্তর, মধ্য ও পূর্ব আফগানিস্তানে কথিত দারি উপভাষায় ইরানি ফার্সির তুলনায় ভিন্ন বৈশিষ্ট্য রয়েছে। তবে পশ্চিম আফগানিস্তানে কথিত দারির উপভাষার বৈশিষ্ট্য দারি ও ফার্সির মধ্যবর্তী। উদাহরণস্বরূপ, হেরাতি উপভাষাতে দারি ও ফার্সি উভয়েরই শব্দভাণ্ডার এবং ধ্বনিবিন্যাসের বৈশিষ্ট্য রয়েছে। অনুরূপভাবে, পূর্ব ইরানের ফার্সি ভাষার উপভাষা আফগানিস্তানের হেরাতি উপভাষার অনুরূপ।
তেহরানি উপভাষা যেমন আফগানিস্তানে ফার্সির আদর্শ নিদর্শন, তেমনই কাবুলি উপভাষা আফগানিস্তানে দারির আদর্শ নিদর্শন হয়ে উঠেছে। ১৯৪০ সাল থেকে রেডিও আফগানিস্তান কাবুলি দারিতে তাদের দারি অনুষ্ঠান সম্প্রচার করে এসেছে, যা কাবুলি উপভাষা এবং আফগানিস্তানের অন্যান্য কথিত ভাষার মধ্যেকার যৌগিকীকরণ নিশ্চিত করেছে। ২০০৩ সাল থেকে বিভিন্ন মাধ্যম, বিশেষ করে বেসরকারি রেডিও ও টেলিভিশন সম্প্রচারকারীরা তাদের দারি অনুষ্ঠান কাবুলি উপভাষায় পরিচালনা করছেন।
পারভানে সালাহশৌরি
পারভানে সালাহশৌরি (জন্ম ১৯৬৪ সাল মসজিদে সুলাইমানিয়া) একজন রাজনীতিবিদ, ইরানী ইউনিভার্সিটির প্রভাষক, এবং  তেহরানের রে-ইসলামশাহর ও শেমিরানাথ এর ইসলামি পরামর্শদায়ক কমিটির ইসলামি পরামর্শ পরিষদের সাবেক প্রতিনিধি। তিনি ইসলামী আজাদ বিশ্ববিদ্যালয়ের অধ্যাপক, গ্রামীণ মহিলাদের জন্য ভ্রাম্যমাণ কাজকারী দলের সদস্য, বঞ্চিত এলাকার নারী ও পরিবারের জন্য কাজ করা কমিটির ভাইস প্রেসিডেন্টের  সদস্য। সালাহশৌরি সমাজবিজ্ঞানে ডক্টরেট করেন। ইসলামী পরামর্শক পরিষদের দশম মেয়াদে সংস্কারপন্থীদের সর্ব-অন্তর্ভুক্তিমূলক জোটের তালিকায় তার নাম ছিল। তার বউ বরাত ঘোবাডিয়ান  শিল্প, খনি ও শিক্ষা, গবেষণা ও প্রযুক্তি বিষয়ক বাণিজ্য উপমন্ত্রী।
জীবনী
তিনি ১৯৬৪ সালে খুজেস্তান প্রদেশের মসজিদে সুলাইমানিয়া শহরে এক উপজাতি পরিবারে জন্মগ্রহণ করেন। দশম সংসদে প্রবেশের আগে তিনি ইসলামী আজাদ বিশ্ববিদ্যালয়ে প্রভাষক হিসেবে চাকরি করেন।
সংসদে বক্তব্য
নির্বাচনের পরে ইংরেজিতে একটি ভিডিও সাক্ষাৎকার প্রকাশিত হয় এতে তিনি বাধ্যতামূলক হিজাব আইনের উল্লেখ করে বলেন, হিজাব "মহিলাদের পছন্দের বিষয়" হওয়া উচিত। পরে তিনি বক্তব্য সংশোধন করে বলেন, "নারীরা কালো চাদর পরতে পারে যখন অন্যরা হেডস্কার্ফ ও লম্বা কোট পছন্দ করবে"। পার্লামেন্টে এক বক্তৃতায় তিনি  "দেশের আপত্তিকর শাসন,  স্বৈরাচারী আচরণ এবং ক্রমবর্ধমান সমান্তরাল অপশক্তি, অনির্বাচিত ক্ষমতার” সমালোচনা করেছিলেন। ২০১৯ সালের নভেম্বরে পেট্রলের দাম বৃদ্ধির বিরুদ্ধে ইরানে বিক্ষোভের পর, সালাহশৌরি বিক্ষোভকারীদের বিরুদ্ধে সরকারের কঠোর অভিযানের বিরুদ্ধে কথা বলেছিলেন। তিনি বলেছিলেন বিক্ষোভকারীদের মধ্যে বেশ কয়েকজন শিশু নিরাপত্তা বাহিনীর গুলিতে নিহত হয়েছে। তিনি সংসদে সরকারের সিদ্ধান্তের ওপর সেনাবাহিনীর প্রভাবের নিন্দা জানান এবং জিজ্ঞাসা করেন, "জনগণের প্রতিনিধি হিসেবে আমি কীভাবে আমার দেশের তরুণদের খুন দেখতে পারি?" সাংবাদিক ডেক্সটার ফিলকিন্সের মতে, এ মন্তব্যের পর তাকে "কয়েকদিন ধরে অভিযুক্ত এবং হয়রানি করা হয়েছিল"। ৯ ডিসেম্বর ২০১৯ সালে, সালাহশৌরি ঘোষণা করেছিলেন যে, তিনি বিক্ষোভে ইসলামী প্রজাতন্ত্রের প্রতিক্রিয়ার প্রতিবাদে সংসদের জন্য পুনরায় নির্বাচনে অংশ নেবেন না।
চীন কাপ
চীন কাপ আন্তর্জাতিক ফুটবল চ্যাম্পিয়নশিপ হল একটি বার্ষিক আমন্ত্রণমূলক আন্তর্জাতিক ফুটবল প্রতিযোগিতা। ওয়ান্ডা গ্রুপ এর প্রধান স্পনসর। ২০১৭-এর আসরে নক-আউট ফরম্যাটে খেলা হয়েছিল।
আমারকোর্দ
আমারকোর্দ ১৯৭৩ সালে মুক্তিপ্রাপ্ত একটি ইতালীয় হাস্যরসাত্মক নাট্য চলচ্চিত্র। ফেদেরিকো ফেল্লিনি ছবিটি পরিচালনা করেছেন। এটি তিত্তা নামক একটি কাল্পনিক বালককে নিয়ে রচিত একটি অর্ধ আত্মজীবনীমূলক কাহিনী। তিত্তা রিমিনি শহরের প্রাচীন দেয়ালগুলোর নিকটে অবস্থিত গ্রাম বোর্গো সান গিউলিও-র বাসিন্দা। তার গ্রামের অন্যান্য বাসিন্দারা কিছুটা খামখেয়ালি প্রকৃতির। ১৯৩০ সালের ফ্যাসিবাদী ইতালির প্রেক্ষাপটে ছবিটির চিত্রনাট্য রচিত হয়েছে। রোমানোলো শব্দগুচ্ছ আমারকোর্দ (আমার স্মরণ হচ্ছে) অবলম্বনে ছবিটির নামকরণ করা হয়েছে।
তিত্তার স্পর্শকাতর শিক্ষণ ইতালির নৈতিক অধঃপতনের প্রতীক। ফেলিনি ছবিতে বেনিতো মুসোলিনি ও ক্যাথলিক চার্চের হাস্যকর প্রতিকৃতি পরিস্ফুট করে তুলেন ; তার মতে- ফ্যাসিবাদ ও ক্যাথলিক চার্চ ইতালিয়ানদের স্থায়ী কৈশোরের নিগড়ে আবদ্ধ করে রেখেছে। প্রকৃতপক্ষে তিনি তার নিজের ও গ্রামবাসীদের ব্যঙ্গাত্মক চিত্র দৃশ্যায়িত করার মধ্য দিয়ে এটা প্রমাণ করতে চেয়েছেন, তারা নৈতিক দায়দায়িত্ব গ্রহণে অক্ষম। তাই বোকার মত তাদের মন যৌন কল্পনায় নিমজ্জিত।
ছবিটি সেরা বিদেশি চলচ্চিত্র ক্যাটাগরিতে অস্কার লাভ করে। সেরা পরিচালক ও সেরা চিত্রনাট্য বিভাগেও এটি মনোনয়ন লাভ করে।
কাহিনীসংক্ষেপ
একজন তরুণ নারী কাপড় মেলতে মেলতে আনন্দিত চিত্তপ পপলার বীজের দিকে অঙ্গুলিসংকেত করে। বাতাসে সেগুলো একটু পরপর দুলছিল। একজন বৃদ্ধ লোক তার পাশে বসে মাটির জিনিস বানাচ্ছিলেন। প্রৌঢ় বলেন, "তীব্র শীতের এবার সমাপ্তি হতে চলেছে।" বিদ্যালয়পড়ুয়ারা লাফিয়ে লাফিয়ে পাফবল (এক প্রকার মাশরুম) ধরার চেষ্টা করে। শহরের বিশিষ্ট উজবুক গুইদিজিও ক্যামেরার দিকে তাকিয়ে থাকে এবং বসন্তকাল ও পপলার বীজ নিয়ে একটি কবিতা আবৃত্তি করে।
নাপিতের ঘর থেকে সবেমাত্র একজন ফ্যাসিবাদী তার মাথা কামিয়ে এসেছে। ঐ সময় ফিওরেল্লা তার বোন ও গ্রামের সবচেয়ে সুন্দরী রমণী গ্রাদিস্কাকে নিয়ে ঐতিহ্যবাহী বহ্ন্যুৎসবে যোগদান করে। রাত যতই ঘনিয়ে আসে, বর্গো গ্রামের বাসিন্দারা মূল সরণির দিকে রওনা হন। এদের মধ্যে রয়েছে অন্ধ অ্যাকর্ডিয়ন বাদক, যাকে স্কুলছাত্ররা সর্বদা উত্ত্যক্ত করে ; রয়েছে ব্লন্ড চুলওয়ালা কামতাড়িতা নারী ভোলপিনা ; রয়েছে শক্তিশালী তামাক ব্যবসায়ী; রয়েছে তিত্তা - যে এ ছবিরর নায়ক; রয়েছে অরেলিও, তিত্তার পিতা - যে নির্মাণশিল্পে একজন ফোরম্যান হিসেবে কর্মরত এবং তিত্তার দুষ্টুমিতে যে বরাবরই সংক্ষুব্ধ; রয়েছে মিরান্দা, তিত্তার মাতা - যে সবসময়ই তার ছেলেকে বাবার ক্রোধের আগুন থেকে রক্ষা করে ; রয়েছে লাল্লো- তিত্তার মামা, যে তিত্তাদের সঙ্গেই বসবাস করে এবং ভগ্নিপতির কৃপায় সুখেই আছে। সাথে আছেন তিত্তার পিতামহ এবং বিশিষ্ট মিথ্যুক বিসসেইন।
বাগ ভাল্কি
আকার
বাগ ভাল্কি এর প্রসারিত অবস্থায় ডানার আকার ৪৮-৬০ মিলিমিটার দৈর্ঘ্যের হয়।
উপপ্রজাতি
ভারতে প্রাপ্ত বাগ ভাল্কি এর উপপ্রজাতিসমূহ হল-
আচরণ
এরা দ্রুত ওড়ে। এদের মাঝে মধ্যেই ফুলের উপর অনেক্ষন বসে মধু পান করতে দেখা যায়। পাখীর বিষ্ঠার উপরও বসে থাকতে দেখা যায়। অনেকসময় সকালবেলা রৌদ্র পোহাতে দেখা যায় তবে সাধারনত এরা ছায়াযুক্ত অঞ্চল বেশি পছন্দ করে।
২০১৩ বিশ্ব অ্যাথলেটিকস চ্যাম্পিয়নশিপে রাশিয়া
২০১৩ বিশ্ব অ্যাথলেটিকস চ্যাম্পিয়নশিপে রাশিয়া (Russia at the 2013 World Championships in Athletics) স্বাগতিক দেশ হিসেবে অংশগ্রহণ করে। রাজধানী মস্কোর সর্ববৃহৎ স্টেডিয়াম হিসেবে খ্যাত লাঝনিকি স্টেডিয়ামে ১০-১৮ আগস্ট, ২০১৩ তারিখ পর্যন্ত অনুষ্ঠিত হয়। ১১৯ জন রুশ প্রতিযোগী ১৪শ বিশ্ব অ্যাথলেটিক্স চ্যাম্পিয়নশীপে প্রতিদ্বন্দ্বিতা করে। ৭টি স্বর্ণ, ৪টি রৌপ্য ও ৬টি ব্রোঞ্জপদকসহ ১৭টি পদক নিয়ে রাশিয়ার ক্রীড়া দলটি এ প্রতিযোগিতার শীর্ষস্থান অধিকার করে।
পদক বিজয়ী
নিম্নলিখিত রুশ ক্রীড়া প্রতিযোগীগণ চ্যাম্পিয়নশিপে পদক জয় করেন:
আবু হেনা মোস্তফা কামাল
আবু হেনা মোস্তফা কামাল (জন্ম: ১৩ মার্চ, ১৯৩৬ - মৃত্যু: ২৩ সেপ্টেম্বর, ১৯৮৯) বাংলাদেশের একজন বরেণ্য শিক্ষাবিদ, কবি এবং লেখক। তিনি বাংলা একাডেমির সাবেক মহাপরিচালক ছিলেন। ভাষা ও সাহিত্যে অবদানের জন্য ১৯৮৭ সালে তিনি একুশে পদকে ভুষিত হন।
জন্ম
তিনি তৎকালীন পাবনা জেলা বর্তমানে সিরাজগঞ্জ নাগরৌহা গ্রামে ১৯৩৬ সালের ১৩ মার্চ জন্মগ্রহণ করেন।
সাহিত্যকর্ম
আবু হেনা মোস্তফা কামাল বাংলাদেশ শিল্পকলা একাডেমী ও বাংলা একাডেমীর মহাপরিচালক হিসেবে দায়িত্ব পালন করেছেন। ছাত্রজীবন থেকেই আবু হেনা ছিলেন সংস্কৃতিপ্রেমী। নিয়মিত লিখতেন কবিতা আর গান। স্বদেশপ্রেম, মানবপ্রেম, হৃদয়ের অন্তরঙ্গ অনুভূতি, গভীর আবেগ সব মিলিয়ে আধুনিক শিল্প চর্চার এক পরিশিলিত রূপের দেখা মেলে তার কবিতা আর গানে। ‘তুমি যে আমার কবিতা’, ‘অনেক বৃষ্টি ঝরে’,অশ্রু দিয়ে লিখা এই গান ভুলে যেও না, ‘নদীর মাঝি বলে’, ‘অপমানে তুমি জ্বলে উঠেছিলে সেদিন বর্ণমালা’,‘এই বাংলার হিজল তমালে’র মত অনন্য সৃষ্টি রয়েছে আবু হেনা মোস্তফা কামালের। প্রবন্ধ, সমালোচনা, গবেষণাধর্মী লেখা সাহিত্যের এই ক্ষেত্রেও ভাষা শৈলি, বক্তব্য উপস্থাপন রীতি, রসবোধ ও অনুভূতির বহিঃপ্রকাশে আবু হেনা স্বাতন্ত্র্য।
মৃত্যু
তিনি ১৯৮৯ সালের ২৩শে সেপ্টেম্বর হৃদরোগে আক্রান্ত হয়ে ঢাকায় মৃত্যুবরণ করেন।
ব্যক্তিগত জীবন
আবু হেনা মোস্তফা কামালের পুত্র সুজিত মোস্তফা একজন নজরুল সংগীত শিল্পী, সংগঠক ও গবেষক।
শুকসারী
শুকসারী হল একটি জনপ্রিয় বাংলা চলচ্চিত্র যা পরিচালনা করেন সুশীল মজুমদার। এই চলচ্চিত্রটি বিখ্যাত লেখক তারাশঙ্কর বন্দ্যোপাধ্যায় এর হারানো সুর কাহিনী অবলম্বনে নির্মিত। এই চলচ্চিত্রটি ১৯৬৯ সালে বি. কে প্রোডাকসানস ব্যানারে মুক্তি পেয়েছিল এবং এই চলচ্চিত্রটি সংগীত পরিচালনা করেছিলেন হেমন্ত মুখোপাধ্যায়। এই চলচ্চিত্রটির মুখ্য চরিত্রে অভিনয় করেন উত্তম কুমার, অঞ্জনা ভৌমিক, সুব্রত চট্টোপাধ্যায়, ভানু বন্দ্যোপাধ্যায়।
গাজরের সালাদ
থাম্ব| গাজরের সালাদ থাম্ব| শসা ও গাজরের সালাদ গাজর সালাদ হল গাজর দিয়ে তৈরি একটি সালাদ। গাজরের সালাদ রেসিপি আঞ্চলিক রন্ধনশৈলী দ্বারা ব্যাপকভাবে পরিবর্তিত হয়। কাটা গাজর প্রায়ই ব্যবহার করা হয়। কাটা গাজর সালাদ প্রায়ই অন্যান্য খাবারের পাশে ব্যবহৃত হয়।
দেশ অনুসারে
গাজর কিশমিশ সালাদ দক্ষিণ মার্কিন যুক্তরাষ্ট্রের একটি ঐতিহ্যবাহী খাবার। রগড়ান সালাদে কিশমিশ, মেয়োনিজ, দানাদার চিনি, লবণ এবং কালো মরিচ মেশানো হয়।
অসমতা
right|thumb|220px গণিতে অসমতা দুইটি বস্তুর পারস্পরিক আকার বা ক্রম সম্পর্কিত বিবৃতি।
উপরেরগুলি কঠোর অসমতা (strict inequality)-র উদাহরণ; এর বিপরীতে,
কোন রাশি অন্যটি অপেক্ষা বহুগুণে বড়ো বোঝানোর জন্য আরেকটি পদ্ধতি প্রয়োগ করা হয়:
বৈশিষ্ট্য
a, b, c, d ধনাত্মক সংখ্যা এবং a>c ও b>d হলে ab>cd হয়।
দাউদখালী ইউনিয়ন
দাউদখালী বাংলাদেশের পিরোজপুর জেলার অন্তর্গত মঠবাড়িয়া উপজেলার একটি ইউনিয়ন। মঠবাড়িয়া থেকে প্রায় ১৪ কি.মি দূরে অবস্থিত ইউনিয়নটি।
আয়তন
দাউদখালী ইউনিয়নের আয়তন ৭,৯৮৪ একর।
প্রশাসনিক কাঠামো
দাউদখালী ইউনিয়ন মঠবাড়িয়া উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম মঠবাড়িয়া থানার আওতাধীন। এটি জাতীয় সংসদের ১২৯নং নির্বাচনী এলাকা পিরোজপুর-৩ এর অংশ।
শিক্ষা
২০১১ সালের আদমশুমারি অনুযায়ী দাউদখালী ইউনিয়নের সাক্ষরতার হার ৬০.৪%।
এম. এ. প্রজুষা
মালিয়াক্কাল অ্যান্টনি প্রজুষা (জন্ম ২০শে মে ১৯৮৭) হলেন কেরালার একজন ভারতীয় ট্র্যাক এবং ফিল্ড অ্যাথলেট যিনি লং জাম্প এবং ট্রিপল জাম্পে প্রতিদ্বন্দ্বিতা করেন। তিনি ১৩.৭২ মিটার দূরত্ব লাফিয়ে ট্রিপল জাম্পে ভারতীয় জাতীয় রেকর্ডটি করেছিলেন। তিনি মায়োখা জনির করা রেকর্ড চার সেন্টিমিটারের ব্যবধানে ভেঙেছিলেন।
প্রাথমিক জীবন
প্রজুষা ভারতের কেরালা রাজ্যের একটি জেলা ত্রিশুরে ১৯৮৭ সালের ২০শে মে জন্মগ্রহণ করেন।
কর্মজীবন
ট্রিপল জাম্পের জন্য প্রজুষার ব্যক্তিগত সেরা ১৩.৭২ মিটারের রেকর্ডটি ২০১০ সালের ৮ই অক্টোবর, ২০১০ কমনওয়েলথ গেমসের সময় স্থাপিত হয়েছিল। তিনি দু' মাস আগে করা মায়োখা জনির পুরনো রেকর্ডটি চার সেন্টিমিটারের ব্যবধানে ভেঙে দিয়েছিলেন এবং নিজের ব্যক্তিগত সেরার ক্ষেত্রে -এর উন্নতি করেছিলেন।
প্রজুষা গত ১০ বছর ধরে স্পোর্টস অথরিটি অফ ইন্ডিয়া (সাই)-এর অধীনে তাঁর কোচ এম এ জর্জের কাছে প্রশিক্ষণ নিচ্ছেন। তিনি ভারতীয় স্পোর্টস অথরিটি অফ ইন্ডিয়ার প্রশিক্ষক এম এ জর্জের অধীনে প্রশিক্ষণ নেন এবং ভারতীয় রেলওয়ে তে কাজ করেন।
পুরস্কার
অঞ্জু ববি জর্জ (৬.৮৩ মি), জেজে শোভা (৬.৬৬ মি), এবং প্রমীলা আয়াপ্পার পর তিনি হলেন মাত্র চতুর্থ ভারতীয় মহিলা যিনি ৬.৫০ মি দূরত্ব পার করেছেন। তিনি তাঁর প্রচেষ্টার ফলে স্বর্ণপদক জিতেছিলেন। ২০১০ কমনওয়েলথ গেমসে, প্রজুষা দিল্লিতে ট্র্যাক অ্যান্ড ফিল্ড ইভেন্টের মহিলাদের লং জাম্পে রৌপ্য পদক জিতেছিলেন।
ফাক ফর ফরেস্ট
থাম্ব| বার্লিনে কার্নিভাল ডার কালচারেন (সংস্কৃতির কার্নিভাল) এর কর্মীরা, ২০০৮ ফাক ফর ফরেস্ট (এফএফএফ) হল একটি অলাভজনক পরিবেশ সংস্থা যা ২০০৪ সালে নরওয়েতে লিওনা জোহানসন এবং টমি হল এলিংসেন দ্বারা প্রতিষ্ঠিত হয়েছিল। এটি যৌনতাপূর্ণ ভিডিও এবং ছবির একটি ওয়েবসাইটের মাধ্যমে অর্থায়ন করে, প্রবেশাধিকারের জন্য সদস্যতা ফি চার্জ করে। তহবিলের একটি অংশ বিশ্বের রেইনফরেস্ট উদ্ধারের জন্য দান করা হয়। এটি বিশ্বের প্রথম ইকো-পর্ণ সংস্থা এবং হতে পারে একমাত্র পর্ণ ওয়েবসাইট যা বিশেষভাবে একটি কারণের জন্য অর্থ সংগ্রহের জন্য তৈরি করা হয়েছে। দলটি নরওয়ের অসলো থেকে জার্মানির বার্লিনে চলে আসে জনসমক্ষে যৌনতার জন্য এর প্রতিষ্ঠাতাদের বিচার অনুসরণ করে।
মিশেল ডোমিঙ্গে
মিশেল ডোমিঙ্গে ১৪ জুন ১৮৭৪ থেকে ১৫ এপ্রিল ১৮৭৬ পর্যন্ত হাইতির একজন রাষ্ট্রপতি ছিলেন।
মিশেল ডোমিঙ্গে ১৮১৩ সালে লেস কেয়েসে জন্মগ্রহণ করেন। তিনি সামরিক প্রশিক্ষণ থেকে স্নাতক লাভ করেন এবং সুদে সেনা ইউনিটের কমান্ডার হন।
তিনি ৮ই মে ১৮৬৮ থেকে ১৮৬৯-এর ডিসেম্বর পর্যন্ত হাইতির দক্ষিণে স্বায়ত্তশাসিত রাজ্যগুলির সভাপতি ছিলেন। ১৮৭৪ সালের ১১ই জুন, জেনারেল ডোমিঙ্গে হাইতির রাষ্ট্রপতি হিসাবে আট বছরের জন্য নির্বাচিত হয়েছিলেন।
রাষ্ট্রপতি পদে নির্বাচিত হওয়ার পরে ডমিঙ্গের প্রথম কাজটি ছিল ডমিনিকান প্রজাতন্ত্রের সাথে একটি চুক্তি স্বাক্ষর করা। চুক্তিটি দেশ দুটির পারস্পরিক স্বীকৃতি এবং বিশেষত তাদের মধ্যে দীর্ঘ ও রক্তক্ষয়ী সীমান্ত যুদ্ধের অবসান ঘটায় যা সীমান্তে শান্তি এনে দেয়। সেপ্টিমাস রামাউও ডমিনিকান প্রজাতন্ত্রের রাষ্ট্রপতি ইগনাসিও মারিয়া গঞ্জালেজের সাথে আলোচনার নেতৃত্ব দিয়েছিলেন। রাষ্ট্রপতি ডোমিঙ্গের সেনাবাহিনীর প্রধান, জেনারেল এন লেগারকে নতুন চুক্তি তৈরি করতে সান্টো ডোমিঙ্গোতে প্রেরণ করা হয়েছিল। ১৮৭৪ সালের ৯ নভেম্বর পোর্ট-অ-প্রিন্সে ফিরে আসার পরে, ডমিনিকার সাথে বন্ধুত্বের চুক্তি এবং বাণিজ্য ও নৌচলাচল চুক্তি স্বাক্ষর করার জন্য তার সাথে ডমিনিকান আলোচকগণও ছিলেন। এই হাইতি ডোমিনিকান প্রজাতন্ত্রকে সম্পূর্ণ স্বীকৃতি দেয় ও স্বাধীনতা মেনে নেয় এবং ২০শে জানুয়ারি, ১৮৭৫ সালে দুই দেশের মধ্যে বন্ধুত্বের চুক্তি স্বাক্ষরিত হয়।
আন্তর্জাতিক রাজনীতিতে এই সাফল্য সত্ত্বেও হাইতির ঘরোয়া অর্থনৈতিক পরিস্থিতি ভয়াবহ ছিল। ডোমিঙ্গে ফ্রান্সের সাথে ঋণ নিয়ে আলোচনার চেষ্টা করেছিলেন, যা কয়েক বছর ধরে হাইতির অর্থনীতিকে সংকটে ফেলতে পারত। অবশেষে, দুর্নীতি ও জালিয়াতি এতটাই ভয়াবহ হয়ে উঠেছিল যে জেনারেল ব্রাইস এবং পিয়ের মনপ্লেইসার পিয়েরিকে গ্রেপ্তারের জন্য ডমিঙ্গে ১৫ই মে, ১৮৭৫ সালে একটি সমন জারি করেছিলেন। তার রাজনৈতিক প্রতিপক্ষ পিয়ের থোমা বোইসরন্ড-কানাল এই আর্থিক নীতি এবং ঋণের সমালোচনা করেছিলেন, তিনি মার্কিন দূতাবাসে আশ্রয় নিয়েছিলেন। বোইস্রন্ড কানাল এবং অন্যান্য বিরোধীরা বিদেশে পালিয়ে যাওয়ার সময় ব্রাইস এবং পিয়ের মনপ্লেজার পিয়ের নিহত হন। দুই জেনারেলের মৃত্যুর জন্য সেপটিমাস রামাউকে দায়ী করা হয় ও পোর্ট-অ-প্রিন্সের একটি রাস্তায় তাকে হত্যা করা হয়েছিল।
১৮৭৬ সালের ১৫ এপ্রিল ডোমিঙ্গে পদত্যাগ করেন এবং জামাইকার কিংস্টনে নির্বাসনে চলে যান, যেখানে এক বছর পরে তাঁর মৃত্যু হয়।
ডোমিঙ্গের পরিবারের বেঁচে থাকা সদস্যরা এখনও হাইতি এবং যুক্তরাষ্ট্রে বসবাস করছে, যদিও তারা তাদের শেষ নাম (বংশ নাম) পরিবর্তন করেছেন।
সুলতান কাবুস গ্রান্ড মসজিদ
সুলতান কাবুস গ্রান্ড মসজিদ ওমানের প্রধান মসজিদ।
নির্মানকাজ
১৯৯২ ওমানের সুলতান কাবুস চিন্তা করেন তার দেশ ওমানে একটি গ্রান্ড মসজিদ থাকা উচিত। তাই ১৯৯৩ সালে মসজিদটি নির্মানের উদ্দেশ্যে বিভিন্ন স্থাপতির নকশা নিয়ে একটি প্রতিযোগিতা অনুষ্ঠিত হয় এবং এই প্রতিযোগিতার পর ১৯৯৫ সালে বাউশের নামক স্থানের মসজিদটির নির্মানকাজ শুরু হয়। এই মসজিদটি নির্মানে দায়িত্ব পালন করে কার্লিয়ন আলাওই এলএলসি (Carillion Alawi LLC) এবং মসজিদটি তৈরীতে ছয় বছর ও চার মাস সময় লাগে।
মসজিদটি তৈরীতে ৩,০০,০০০ ভারতীয় পাথর ব্যবহৃত হয়। প্রধান প্রার্থনা কক্ষটির স্থানীয় নাম “মুসালা”, যার আকৃতি বর্গাকার (বহিঃপরিমাপ ৭৪.৪X৭৪.৪ মিঃ)। এই প্রধান প্রার্থনা কক্ষের ছাদের মধ্যভাগে একটি কেন্দ্রীয় গম্বুজ আছে, যা ভূমি থেকে ৫০ মিঃ উচ্চতায় অবস্থিত। এই মসজিদটির প্রধান বৈশিষ্ট্যপূর্ণ অংশগুলো হল গম্বুজ এবং প্রধান মিনার (উচ্চতা ৯০ মিঃ) এবং চারটি পার্শ্ব মিনার (উচ্চতা ৪৫.৫ মিঃ)। প্রধান মুসাল্লা বা প্রার্থনা কক্ষটি ৬,৫০০ জনেরও বেশি মুসল্লী ধারণ করতে সক্ষম। তার পাশাপাশি মহিলা মুসাল্লা বা প্রার্থনা কক্ষটি ৭৫০ জন মুসল্লী ধারণ করতে পারে। বাহিরের খোলা অংশে ৮,০০০ মুসল্লী নামাজ আদায় করতে পারে। এছাড়া সীমানার অভ্যন্তরের অতিরিক্ত স্থানে এবং করিডরসহ এই মসজিদের মোট ধারণক্ষমতা ২০,০০০ মুসল্লী।
বিশ্বের দ্বিতীয় বৃহত্তম হাতে বোনা কার্পেট এবং ঝাড়বাতি
এই মসজিদের অভ্যন্তরের প্রধান বৈশিষ্ট্যপূর্ণ জিনিস হল মূল প্রার্থনা কক্ষের কার্পেট, যা পুরো মেঝে জুড়ে বিদ্যমান। এই কার্পেটে ১,৭০০,০০০,০০০ টি সুতার বন্ধন, ওজন ২১ মেট্রিক টন এবং এটি তৈরীতে চার বছর সময়ে লেগেছিল। এই কার্পেট তৈরীর সময় ক্লাসিক্যাল তাব্রিজ, কাশান এবং ইসাফাহান এর ঐতিহ্য বজায় রেখে ডিজাইন করা হয়েছিল। ২৮ টি বিভিন্ন স্তরের রঙের সমন্বইয় ঘটেছে এই কার্পেটে। বেশিরভাগ রঙ প্রাকৃতিক উপায়ে তৈরীকৃত। এটি বিশ্বের দ্বিতীয় বৃহত্তম টুকরাবিহীন কার্পেট। রয়্যাল কোর্ট অব সালতানাত অব ওমানের দেওয়ানের আদেশে, সুলতান কাবুস গ্রান্ড মসজিদের প্রধান প্রার্থনা কক্ষটির পুরো মেঝেতে বিছানোর জন্য এই হাতে বোনা কার্পেটটি তৈরী করেছে ইরান কার্পেট কোম্পানী (ICC)। এই কার্পেটের পরিমাপ ৭০X60 মিঃ এবং এই এক টুকরা কার্পেট প্রধান প্রার্থনা কক্ষের ৪,৩৪৩ বর্গমিঃ মেঝেতে বিছানো। মূল প্রার্থনা কক্ষের ছাদের সঙে লাগানো একটি ঝাড়বাতি, যা ১৪ মিঃ লম্বা এবং এটি তৈরী করে জার্মানের কোম্পানী ফৌস্টিগ (Company Faustig)। এই মসজিদটি ৪,১৬,০০০বর্গমিঃ স্থানে তৈরী করা হয়েছে এবং মসজিদ কমপ্লেক্সটি এর আয়তন বৃদ্ধি করেছে ৪০,০০০ বর্গমিঃ। ২০০১ সালের ৪মে নবগঠিত মসজিদটি ওমানের সুলতান উদ্বোধন করেন।
কাজী আবু জাফর সিদ্দিকী
কাজী আবু জাফর সিদ্দিকী (১৯৪০ - ১৬ অক্টোবর ২০১২) বাংলাদেশের আবৃত্তি শিল্পী ও সংস্কৃতিকর্মী। তিনি বাংলাদেশ টেলিভিশনের মহাপরিচালক ছিলেন। কাজী নজরুল ইসলামের বড় ছেলের নামানুসারে বাংলাদেশ সরকারের সংস্কৃতি বিষয়ক মন্ত্রণালয় প্রবর্তিত কাজী সব্যসাচী পুরস্কার এর প্রথম বিজয়ী সংস্কৃতি ব্যক্তিত্ব
প্রথমিক ও কর্মজীবন
জাফল সিদ্দিকীর ১৯৪০ সালে পশ্চিমবঙ্গের বর্ধমান জেলায় জন্মগ্রহণ করেন। তিনি ১৯৭০ দশকে পূর্ব পাকিস্তান টেলিভিশন কর্পোরেশনে সহযোগী পরিচালক হিসেবে প্রথম কর্মজীবন শুরু করেন। আবু জাফর সিদ্দিকী ৪০ বছরেরও বেশি সময় ধরে আবৃত্তি ও সংস্কৃতি পেশার সাথে সম্পৃক্ত ছিলেন। আবৃত্তি সংগঠন বঙ্গবন্ধু আবৃত্তি পরিষদ ও শব্দবৃত্তি সংগঠনের প্রতিষ্ঠাতা সভাপতি ছিলেন। বাংলাদেশ আবৃত্তি সমন্বয় পরিষদের উপদেষ্টা মণ্ডলির সদস্য ছিলেন। এর বাইরেও তিনি একাধিক সাংস্কৃতিক সংগঠনের সঙ্গে সম্পৃক্ত ছিলেন। তিনি বাংলাদেশ টেলিভিশনে প্রোগ্রাম এবং পরিকল্পনার পরিচালক হিসাবেও দায়িত্ব পালন করেন। ২০০৯ সালে তিনি এ টেলিভিশনের মহাপরিচালক হন। ২০১২ সালের ফেব্রুয়ারিতে তিনি পদ থেকে অবসর গ্রহণ করেন।।
পুরস্কার
আবৃত্তিচর্চায় অবদানের জন্য ২০১১ সালে তাকে বাংলাদেশের সংস্কৃতি মন্ত্রণালয় কাজী সব্যসাচী পুরস্কারে ভূষিত করে। বাংলাদেশ চলচ্চিত্র সাংবাদিক সমিতি কর্তৃক প্রদত্ত বাচসাস পুরস্কারের আটাশতম আয়োজনে মিডিয়া বিভাগে আজীবন সম্মাননা (২০০৬-২০০৭) প্রদান করা হয়।
মৃত্যু
২০১২ সালের ১৬ অক্টোবর কাজী আবু জাফর সিদ্দিকী মৃত্যুবরণ করেন। তাকে জুরাইন কবরস্থানে দাফন করা হয়।
তাপগতি চক্র
একটি তাপগতি চক্র তাপীয় প্রক্রিয়াসমূহের সংযুক্ত অনুক্রম নিয়ে গঠিত যা এবং সিস্টেমের ভেতরে এবং বাইরে তাপ স্থানান্তর এবং  কাজ করে থাকে। এখানে চাপ, তাপমাত্রা এবং অন্যান্য অবস্থা চলকসমূহ   পরিবর্তিত হতে থাকে এবং শেষ পর্যন্ত সিস্টেমকে পুনরায় তার প্রারম্ভিক অবস্থায় ফিরে আসে। এক্ষেত্রে উক্ত চক্রাকার প্রক্রিয়া চলাকালীন কার্যকরী তরল (সিস্টেম) একটি উষ্ণ উৎস হতে তাপ গ্রহণ করে সেটিকে প্রয়োজনীয় কাজে রূপান্তর করতে পারে। আর কাজ শেষ এ অতিরিক্ত তাপ কে একটি শীতল নিমজ্জকে ছেড়ে দেয়। আর এভাবেই তা একটি তাপীয় ইঞ্জিন আকারে কাজ করতে থাকে। অপরদিকে, চক্রটি  বিপরীতমুখীও হতে পারে  যেখানে কোনো শীতল উৎস হতে তাপকে জোরপূর্বক উষ্ণ নিমজ্জকে প্রবাহিত করা হতে পারে। এক্ষেত্রে এটি একটি তাপ পাম্প হিসেবে কাজ করতে থাকে। বাহ্যিক কোন এবং একটি ঠান্ডা উৎস থেকে তাপ সরানো এবং এটি একটি গরম পাম্প হিসাবে অভিনয় করে একটি উষ্ণ ডোবায় স্থানান্তর করতে কাজ ব্যবহার করতে পারে। চক্রের প্রতিটি পয়েন্টে, সিস্টেমটিতে তাপগতিয় ভারসাম্য বজায় থাকে।সুতরাং চক্রটি প্রত্যাবর্তী হয়ে থাকে  (এর এনট্রপি পরিবর্তন শূন্য, কারণ এনট্রপি একটি অবস্থা ফাংশন)।
উপরের অংশে এটি দৃশ্যমান যে চক্রজুড়ে শক্তির কোনো পরিবর্তন নেই। Ein হতে পারে চক্র চলাকালীন কাজ ও তাপ ইনপুট এবং Eout হতে পারে চক্র চলাকালীন কাজ ও তাপের আউটপুট । তাপগতিবিদ্যার প্রথম সূত্র এটিও নির্দেশ করে যে চক্রজুড়ে নিট তাপ ইনপুট এবং নিট তাপ আউটপুট পরস্পর সমান (এক্ষেত্রে আমরা তাপ Qin কে ধনাত্নক এবং Qout কে ঋণাত্মক বিবেচনা করব)। প্রক্রিয়া পথ এর পরিবর্তনশীল বৈশিষ্ট্য একটি অবিচ্ছিন্ন চালনা  অনুমোদন করে এবং চক্রটিকে তাপগতিবিদ্যা র একটি গুরুত্বপূর্ণ ধারণা হিসেবে উপস্থাপন করে। তাপগতীয় চক্রসমূহকে একটি প্রকৃত যন্ত্রের কাজের মডেলিং এ  প্রয়শই গাণিতিকভাবে  আপাতস্থিতিশীল প্রক্রিয়া  হিসেবে উপস্থাপন করা হয়।
তাপ এবং কাজ
তাপগতি চক্রের দুটি প্রাথমিক শ্রেণি হল শক্তি চক্র এবং তাপ পাম্প চক্র । শক্তিচক্র হল এমন চক্র যা কিছু তাপ ইনপুটসমূহকে যান্ত্রিক কাজের আউটপুটে রূপান্তর করে, যেখানে তাপ পাম্প চক্রসমূহ ইনপুট হিসাবে যান্ত্রিক কাজকে ব্যবহার করে তাপকে নিম্ন থেকে উচ্চ তাপমাত্রায় স্থানান্তর করে। সম্পূর্ণভাবে আপাতস্থিতিশীল প্রক্রিয়াসমূহের সমন্বয়ে গঠিত চক্রগুলো প্রক্রিয়াটির দিকনির্দেশককে নিয়ন্ত্রণ করে শক্তি বা তাপ পাম্প চক্র হিসাবে কাজ করতে পারে। একটি চাপ – আয়তন ডায়াগ্রাম বা তাপমাত্রা – এন্ট্রপি ডায়াগ্রামে, ঘড়ির কাঁটার দিক এবং ঘড়ির কাঁটার বিপরীত দিকসমূহ যথাক্রমে শক্তি এবং তাপ পাম্প চক্রকে নির্দেশ করে থাকে।
কাজের সাথে সম্পর্ক
থাম্ব|নিট কাজ ভিতরের ক্ষেত্রফলের সমান কারণ এটি (ক) প্রসারণের কারণে পদার্থের উপর কাজ করা রিম্যান সমষ্টি হতে (খ) পুনরায় সংক্ষেপণের জন্য করা কাজ এর বিয়োগফলের সমান। যেহেতু থার্মোডাইনামিক চক্রের সময় অবস্থার বৈশিষ্ট্যসমূহের  নিট পরিবর্তন শূন্য হয়, এটিচাপ – আয়তন ডায়াগ্রাম এ একটি বদ্ধ লুপ তৈরি করে। একটি পিভি ডায়াগ্রামের Y অক্ষটি চাপ (P) এবং X  অক্ষটি আয়তন  (V) প্রদর্শন করে। লুপ দ্বারা আবদ্ধ  ক্ষেত্রফলটি দ্বারা  প্রক্রিয়া দ্বারা কৃত কাজ (W) হয়:
এই কাজটি সিস্টেমের মধ্যে স্থানান্তরিত তাপের ভারসাম্য (Q) এর সমান:
সমীকরণ (২) একটি সমতাপ প্রক্রিয়ার অনুরূপ করে চক্রীয় প্রক্রিয়া গঠন করে : যদিও চক্রাকার প্রক্রিয়া চলাকালীন সময় অভ্যন্তরীণ শক্তির পরিবর্তন ঘটে । যখন চক্রীয় প্রক্রিয়াটি সিস্টেমের শক্তি নিঃশেষ করে ফেলে তখন প্রক্রিয়া শুরু হওয়ার সময় যে পরিমাণ শক্তি ছিল ঠিক  তেমনই বিদ্যমান থাকে।
যদি চক্রাকার প্রক্রিয়াটি লুপের চারদিকে ঘড়ির কাঁটার দিকে চলতে শুরু করে তবে W  ধনাত্মক হবে  যা একটি তাপ ইঞ্জিন কে উপস্থাপন করে । যদি এটি ঘড়ির কাঁটার বিপরীতে চলে যায় তবে  W  ঋণাত্মক হবে যা একটি তাপ পাম্প কে উপস্থাপন করে।
চক্রের প্রতিটি পয়েন্ট
বাম|থাম্ব|200x200পিক্সেল|থার্মোডাইনামিক চক্রের প্রতিটি বিন্দুর বর্ণনা। অটো চক্র
শক্তি চক্র
থাম্ব|200x200পিক্সেল|তাপ ইঞ্জিন ডায়াগ্রাম। তাপ ইঞ্জিনসমূহ পরিচালনার জন্য মূলভিত্তিই হল তাপীয় বিদ্যুৎচক্র, যা বিশ্বের অধিকাংশ বৈদ্যুতিক শক্তি সরবরাহ করে এবং মোটামুটি সব ধরনের মোটর গাড়ি চালনায় ব্যবহৃত হয়। শক্তি চক্রকে প্রধানত দুটি বিভাগে বিভক্ত করা যেতে পারে: এগুলো যথাক্রমে প্রকৃত চক্র এবং আদর্শ চক্র। বাস্তবে যেসব যন্ত্রে চক্র সঙ্ঘটিত হয় (প্রকৃত চক্র) সেগুলো তাদের মধ্যে বিদ্যমান জটিল প্রভাবসমূহের (ঘর্ষণ) উপস্থিতির কারণে বিশ্লেষণ করা বেশ কঠিন হয়ে পড়ে। বিশ্লেষণ এবং নকশার উদ্দেশ্যে, আদর্শ মডেলসমূহ (আদর্শ চক্র)  প্রস্তুত করা হয় । আর এই আদর্শ মডেলসমূহের ফলে প্রকৌশলীরা প্রকৃত চক্রের মডেলটিতে উপস্থিত থাকা জটিল বিবরণসমূহে  উল্লেখযোগ্য সময় ব্যয় না করেই চক্রকে প্রাধান্য দেয় এমন বড় পরামিতিগুলির প্রভাবসমূহের অধ্যয়ন করতে পারে।
তারা যে পরিমাণ তাপ ইঞ্জিনকে মডেল করতে চায় সে অনুসারে পাওয়ার চক্রসমূহকেও ভাগ করা যায়। অন্তর্দহন ইঞ্জিন মডেল করতে ব্যবহৃত সবচেয়ে সাধারণ চক্রগুলোর মধ্যে উল্লেখযোগ্য হল অটো চক্র, যা পেট্রোল ইঞ্জিনকে মডেল করে এবং ডিজেল চক্র, যা ডিজেল ইঞ্জিনকে মডেল করে । যেসকল চক্র  বহির্দহন ইঞ্জিন কে মডেল করে তার মধ্যে  অন্তর্ভুক্ত রয়েছে  ব্রেটন চক্র, যা  গ্যাস টারবাইন, র‍্যাঙ্কিন চক্র কে মডেল করে আর এটি  মডেল করে বাষ্প টারবাইন, স্টারলিং চক্র কে, যা আবার   গরম বাতাস ইঞ্জিন, এবং এরিকসন চক্র কে মডেল করে , যা গরম বাতাস ইঞ্জিনকে মডেল করে। থাম্ব|200x200পিক্সেল|তীর দ্বারা নির্দেশিত ঘড়ির কাঁটার দিকে তাপগতীয় চক্রটি  একটি তাপ ইঞ্জিনকে উপস্থাপন করে। চক্রটি চারটি অবস্থা (ক্রস দ্বারা দেখানো বিন্দু) এবং চারটি থার্মোডাইনামিক প্রক্রিয়া (লাইন) নিয়ে গঠিত। উদাহরণস্বরূপ, 4 টি তাপগতীয় প্রক্রিয়া সংবলিত আদর্শ স্ট্রিলিং চক্র (নিট কৃত কাজ) থেকে চাপ-ভলিউম যান্ত্রিক কাজের আউটপুট হ'ল  :
আদর্শ স্ট্রিলিং চক্রের জন্য, 4-1 এবং 2-3 প্রক্রিয়াতে কোনও ভলিউম পরিবর্তন ঘটে না, সুতরাং সমীকরণ (3) এতে সরলীকরণ করে পাওয়া যায়:
তাপ পাম্প চক্র
তাপগতীয় তাপ পাম্প চক্রটি হল ঘরেরে তাপ পাম্প এবং রেফ্রিজারেটরের জন্য তৈরিকৃত একধরনের মডেল । মূলত এ দুটি ইঞ্জিনের মধ্যে তেমন কোনো পার্থক্যই নেই । পার্থক্য এই যে রেফ্রিজারেটর একটি ছোট পরিসরকে শীতলীকরণে ব্যবহৃত হয়। অপরদিকে তাপ পাম্প ঘরকে উষ্ণ করতে ব্যবহৃত হয়। উভয়ই শীতল স্থান হতে উষ্ণ স্থানে তাপ পরিবহনে কাজ করে থাকে। একটি খুবই সাধারণ শীতলীকরণ চক্র হল বাষ্প সংকোচন চক্র যাতে শীতলীকারক ব্যবহার করে দশার পরিবর্তন করা হয়। শোষণ শীতলীকরণ চক্র এমন একটি বিকল্প চক্র  যা শীতলীকারকসমূহকে বাষ্পীভবন না করে বরং একটি দ্রবণে শোষণ করে নেয়।  চক্রসমূহ  বাষ্পীভবনের পরিবর্তে তরল দ্রবণে শোষণ করে। গ্যাস শীতলীকরণ চক্রের মধ্যে বিপরীত ব্রায়টন চক্র এবং হ্যাম্পসন – লিন্ডে চক্র  অন্তর্ভুক্ত রয়েছে। একাধিক সংকোচন এবং প্রসারণ চক্র গ্যাসের শীতলীকরণ  সিস্টেমসমূহকে   গ্যাসসমূহকে তরল করতে সাহায্য করে।
বাস্তব সিস্টেম মডেলিং
তাপগতীয় চক্রসমূহ সাধারণত অনুমানসমূহের একটি পর্যায়ক্রম তৈরি করে যা  প্রকৃত যন্ত্র এবং এবং সিস্টেমসমূহকে মডেল করতে ব্যবহৃত হতে পারে। সমস্যাগুলো আরও পরিচালনাযোগ্য আকারে পরিণত করতে প্রায়শই অনুমানসমহের সহজীকরণ  প্রয়োজন হয়ে পড়ে।  উদাহরণস্বরূপ, চিত্রে প্রদর্শিত,  যন্ত্রসমূহের যেমন একটি গ্যাস টারবাইন বা জেট ইঞ্জিনকে ব্রায়টন চক্র হিসাবে মডেল করা যায়। আসল ডিভাইসটি বিভিন্ন ধারাবাহিক  ধাপ ও পর্যায় সমন্বয়ে  গঠিত, যার প্রত্যেকটিকে আদর্শীকৃত তাপগতীয় প্রক্রিয়া মডেল হিসাবে উপস্থাপন করা যায়। যদিও  কার্যকরী তরলটির ওপর কাজ করে এমন প্রতিটি স্তর একটি জটিল প্রকৃত যন্ত্র, সেগুলি আদর্শিক প্রক্রিয়া হিসাবে মডেল করা যেতে পারে যা তাদের আনুমানিক প্রকৃত আচরণের অনুরূপ। যদি জ্বলনের পরিবর্তে অন্য কোনো উপায়ে শক্তি যোগ করা হয়, তবে আরও অনুমান করা হয় যে নিষ্কাশন গ্যাসসমূহ  নিস্কাশক থেকে তাপ বিনিময়কারকে স্থানান্তরিত হবে যা অপ্রয়োজনীয় তাপ পরিবেশে বিমুক্ত হয়  এবং কার্যকরী গ্যাস খালি পর্যায়ে পুনরায় ব্যবহৃত হয়।
একটি আদর্শ চক্র এবং প্রকৃত কর্মক্ষমতা মধ্যে উল্লেখযোগ্য পার্থক্য রয়েছে। উদাহরণস্বরূপ, নীচের চিত্রদুটির  আদর্শ স্ট্রিলিং চক্র এবং স্ট্রিলিং ইঞ্জিনের প্রকৃত কর্মক্ষমতা দ্বারা পূর্বাভাসিত কাজের আউটপুটসমূহের পার্থক্য তুলে ধরে: যেহেতু একটি চক্রের নেট কাজ আউটপুটকে চক্রের অভ্যন্তর দ্বারা প্রতিনিধিত্ব করানো হয়, আদর্শ চক্রের পূর্বাভাসযুক্ত কাজের আউটপুট এবং প্রকৃত ইঞ্জিন দ্বারা প্রদর্শিত প্রকৃত কাজের আউটপুটটির মধ্যে একটি উল্লেখযোগ্য পার্থক্য  থেকে যায়। এটিও লক্ষণীয় যে প্রকৃত স্বতন্ত্র প্রক্রিয়াসমূহ  তাদের আদর্শিক অংশগুলো থেকে পৃথক হয়; উদাহরণস্বরূপ, সম-আয়তনিক সম্প্রসারণ (প্রক্রিয়া 1-2) কিছু প্রকৃত আয়তন পরিবর্তনের সাথে সাথে ঘটে থাকে।
সুপরিচিত তাপগতীয় চক্রসমূহ
অনুশীলনের সুবিধার্থে, সাধারণ আদর্শ তাপগতীয় চক্রসমূহকে সাধারণত চারটি তাপগতীয় প্রক্রিয়ায় বিভক্ত করা হয়েছে। এক্ষেত্রে যে কোনও তাপগতীয় প্রক্রিয়া ব্যবহার করা যেতে পারে। যাইহোক, যখন আদর্শীকৃত চক্রসমূহ মডেল করা হয়, তখন প্রায়শই সেখানে একটি অবস্থা চলককে ধ্রুব রাখা হয় যেমন সমোষ্ণ প্রক্রিয়া (ধ্রুবক তাপমাত্রা), সমচাপ প্রক্রিয়া (ধ্রুবক চাপ), সম-আয়তনিক প্রক্রিয়া (ধ্রুবক আয়তন), সম- এনট্রপিক প্রক্রিয়া (ধ্রুবক এনট্রপি), বা একটি সম-এনথালপিক প্রক্রিয়া (ধ্রুবক এনথালপিক )। প্রায়শই রুদ্ধতাপীয় প্রক্রিয়া সমূহ ব্যবহৃত হয়, যেখানে কোনও তাপের বিনিময় ঘটে না। কিছু তাপগতীয় চক্র এবং তাদের সংগঠক প্রক্রিয়াসমূহ নিম্নে উল্লেখ করা হলঃ
আদর্শ চক্র
বাম|থাম্ব|350x350পিক্সেল|একটি আদর্শ চক্র তাপ ইঞ্জিনের একটি চিত্র (ঘড়ির কাঁটার দিকে তীর)। একটি আদর্শ চক্র নির্মিত হয় নিম্নরূপে:
একটি চক্রের বিভিন্ন অংশের মধ্য দিয়ে আদর্শ গ্যাসের অভ্যন্তরীণ শক্তি:
সমোষ্ণ প্রক্রিয়া:
সম-আয়তনিক প্রক্রিয়া:
সমচাপ প্রক্রিয়া:
কার্নো চক্র
কার্নো চক্র হল একটি চক্র যা সম্পূর্ণরূপে সম-এনট্রপিক সঙ্কোচন ও প্রসারণে এবং সমোষ্ণ প্রক্রিয়ায় তাপ  সংযোজন এবং বর্জনের প্রত্যাবর্তী প্রক্রিয়াসমূহ  দ্বারা গঠিত।  কার্নোট চক্রের তাপ দক্ষতা কেবলমাত্র দুটি আধারের  তাপমাত্রার উপর নির্ভর করে যেখানে তাপ স্থানান্তর ঘটে এবং একটি শক্তি চক্রের জন্য:
যেখানে {T_L} সর্বনিম্ন চক্র তাপমাত্রা এবং {T_H} হল সর্বোচ্চ চক্র তাপমাত্রা। কার্নো শক্তিচক্রের জন্য তাপ পাম্পের কর্মদক্ষতা সহগ হল:
তাপগতিবিদ্যার দ্বিতীয় সূত্র সমস্ত চক্রীয় যন্ত্রের জন্য দক্ষতা এবং COP কে  কার্নো দক্ষতার সমান বা তার নীচে সীমাবদ্ধ করে। আলোড়ন চক্র এবং এরিকসন চক্র হল অপর দুটি  বিপরীত চক্র যা সমোষ্ণ প্রক্রিয়ায় তাপ স্থানান্তর ঘটাতে  পুনর্গঠন প্রক্রিয়া ব্যবহার করে থাকে।
আলোড়ন চক্র
একটি আলোড়ন চক্র একটি অটো চক্রের  অনুরূপ । শুধু এখানে  রুদ্ধতাপীয়  প্রক্রিয়াটি সমোষ্ণ প্রক্রিয়ার দ্বারা প্রতিস্থাপিত হয়। এটি এরিকসন চক্রের অনুরূপ যেখানে কেবল সমচাপ প্রক্রিয়াসমূহকে  ধ্রুব আয়তন প্রক্রিয়া দ্বারা প্রতিষ্ঠাপন করা হয়।
তাপ শীর্ষ  সমোষ্ণরেখা এবং বাম সমচাপ রেখার মধ্য দিয়ে লুপে প্রবাহিত হয় এবং  তাপের কিছু অংশ কিছুটা নীচের সমোষ্ণরেখা এবং ডান সমচাপরেখার মধ্য দিয়ে প্রবাহিত হয়।  তবে অধিকাংশ তাপ প্রবাহ সমোষ্ণরেখা  জোড়ার মধ্য দিয়ে ঘটে থাকে। চক্র দ্বারা সম্পন্ন সমস্ত কাজ  সমোষ্ণ প্রক্রিয়াসমূহের জোড় দ্বারা সম্পন্ন হয়, যা Q = W দ্বারা বর্ণিত হয়।  এটি   নির্দেশ করে যে যে সমস্ত নিট  তাপ উপরের  সমোষ্ণ প্রক্রিয়ার  মাধ্যমে আসে। প্রকৃতপক্ষে, বাম সমচাপরেখা মধ্য দিয়ে যে তাপটি আসে সেগুলির সমস্তই ডান সমচাপরেখার মাধ্যমে বেরিয়ে আসে। যেহেতু শীর্ষস্থানীয় সমোষ্ণরেখায় একইরকম  গরম তাপমাত্রা বজায় থাকে  থাকে যাকে  T_H দ্বারা সূচিত করা হয় এবং নীচের পুরো অংশটিই  একইরকম শীতল তাপমাত্রায় বজায় থাকে যাকে T_C দ্বারা সূচিত করা হয়। যেহেতু একটি সমচাপরেখার জন্য শক্তির পরিবর্তন তাপমাত্রায় পরিবর্তনের সমানুপাতিক, তাই বাম সমচাপরেখার মধ্য দিয়ে আগত সমস্ত তাপ ঠিক ডান সমচাপরেখার বাইরে চলে যাওয়ার সাথে সাথে বাতিল হয়ে যায়।
অবস্থা ফাংশন এবং এনট্রপি
Z যদি কোনও অবস্থা ফাংশন  তবে চক্রাকার প্রক্রিয়া চলাকালীন Z  এর ভারসাম্য অপরিবর্তিত থাকে:
এনট্রপি একটি অবস্থা ফাংশন এবং একে নিম্নরূপে সংজ্ঞায়িত করা হয়
যাতে
তারপরে এটি যে কোনও চক্রাকার প্রক্রিয়ার জন্য প্রদর্শিত হয় ,
তার মানে একটি চক্রের উপরে ক্রিয়ারত প্রবাহীর নেট এনট্রপি পরিবর্তন শূন্য।
কাদম্বরী (চলচ্চিত্র)
কাদম্বরী হল ২০১৫ সালে মুক্তিপ্রাপ্ত একটি ভারতীয় বাংলা চলচ্চিত্র। এই ছবির পরিচালক সুমন ঘোষ এবং প্রযোজক রাকেশ সিং। এই ছবিটি রবীন্দ্রনাথ ঠাকুরের ভ্রাতৃজায়া কাদম্বরী দেবীর বায়োপিক। কঙ্কনা সেন শর্মা ও পরমব্রত চট্টোপাধ্যায় এই চলচ্চিত্রে মুখ্য ভূমিকায় অভিনয় করেছেন।
কাহিনী
এই ছবিটি রবীন্দ্রনাথ ঠাকুরের ভ্রাতৃজায়া ও দেবেন্দ্রনাথ ঠাকুরের পুত্রবধূ কাদম্বরী দেবীর বায়োপিক। রবীন্দ্রনাথের দাদা জ্যোতিরিন্দ্রনাথ ঠাকুর কাদম্বরী দেবীকে বিবাহ করেছিলেন। ১৮৬৮ সালে কাদম্বরী যখন জোড়াসাঁকো ঠাকুরবাড়িতে আসেন তখন রবীন্দ্রনাথের বয়স ৭। কাদম্বরী তার থেকে দুই বছরের বড়ো ছিলেন। অল্পদিনের মধ্যে রবীন্দ্রনাথ কাদম্বরীর বন্ধু ও খেলার সঙ্গীতে পরিণত হন। তিনি রবীন্দ্রনাথকে অনেক কবিতা ও গান লিখতে অনুপ্রাণিত করেন।। ১৮৮৩ সালের ৯ ডিসেম্বর রবীন্দ্রনাথ মৃণালিনী দেবীকে বিবাহ করেন। এই বিবাহের চার মাস পরে ১৮৮৪ সালের ২১ এপ্রিল কাদম্বরী দেবী আত্মহত্যা করেছিলেন। পরিচালক এই ঘটনাগুলিকেই এই ছবিতে তুলে ধরেছেন এবং রবীন্দ্রনাথ ও কাদম্বরী দেবীর সম্পর্কটিকে বিশেষভাবে উল্লেখ করেছেন।
বাংলাদেশের মেগা প্রকল্পের তালিকা
এই ভুক্তিতে বাংলাদেশে মেগা প্রকল্পের তালিকা দেওয়া হল। যে প্রকল্পগুলিকে "বৃহৎ বিনিয়োগের প্রতিশ্রুতিপ্রাপ্ত, ব্যাপক জটিলতাবিশিষ্ট (বিশেষত সাংগঠনিক দৃষ্টিকোণ থেকে) এবং অর্থনীতি, পরিবেশ এবং সমাজের উপর দীর্ঘমেয়াদী প্রভাব বিস্তারকারী" হিসেবে চরিত্রায়িত করা যায়, সেগুলিকে মেগাপ্রকল্প বা অতিমহাপ্রকল্প বলা হয়।
ওরা আমাকে ভাল হতে দিল না
ওরা আমাকে ভাল হতে দিল না কাজী হায়াৎ রচিত ও পরিচালিত ২০১০ সালের নাট্য চলচ্চিত্র। এটি প্রযোজনা করেছেন অভিনেত্রী শাহনাজ পারভীন দুলারী। এতে শ্রেষ্ঠাংশে অভিনয় করেছেন কাজী মারুফ, পূর্ণিমা, ববিতা, কাজী হায়াৎ, মিজু আহমেদ ও আহমেদ শরীফ। এই চলচ্চিত্রে অভিনয়ের জন্য পূর্ণিমা শ্রেষ্ঠ অভিনেত্রী বিভাগে এবং মিজু আহমেদ শ্রেষ্ঠ খল অভিনয়শিল্পী বিভাগে জাতীয় চলচ্চিত্র পুরস্কার অর্জন করেন।
সাজু মুনতাসির
সাজু মুনতাসির একজন বাংলাদেশী অভিনেতা এবং প্রযোজক। তিনি ১৯৫২ এন্টারটেইনমেন্ট লিমিটেডের প্রধান নির্বাহী কর্মকর্তা। তিনি ২০১৭ সালে টেলিভিশন প্রোগ্রাম প্রডিউসার্স অ্যাসোসিয়েশন অব বাংলাদেশের (টেলিপ্যাব) সাধারণ সম্পাদক নির্বাচিত হন।
প্রাথমিক জীবন
সাজু মুনতাসির ১৯৭৭ সালের ১ জানুয়ারি বাংলাদেশের পিরোজপুর জেলায় জন্মগ্রহণ করেন। তার বাবা ওবায়দুল কবির এবং মা কানিজ নাজনীন আক্তার।
কর্মজীবন
এরপর তিনি একটি নতুন কোম্পানি ১৯৫২ এন্টারটেইনমেন্ট লিমিটেড শুরু করেন এবং তিনি এই কোম্পানির প্রধান নির্বাহী কর্মকর্তা। এই কোম্পানি থেকে তিনি টেলিভিশন নাটক, চলচ্চিত্র এবং নন-ফিকশন ইভেন্ট প্রযোজনা করছেন।
তিনি ২০১৭ সালে টেলিভিশন প্রোগ্রাম প্রডিউসার্স অ্যাসোসিয়েশন অব বাংলাদেশের (টেলিপ্যাব) সাধারণ সম্পাদক নির্বাচিত হন।
ব্যক্তিগত জীবন
সাজু ২০১৭ সালে ফাহিমা ফেরদৌসি সোনিয়াকে বিয়ে করেন। যিনি পেশায় একজন ডাক্তার।
বুটি পাইকান
বুটি পাইকান (বৈজ্ঞানিক নাম: Celaenorrhinus putra(Moore)) এক প্রজাতির মাঝারী আকারের প্রজাপতি যার শরীর ও ডানা লালচে বাদামী রঙের হয়। এরা ‘হেসপেরায়িডি’ গোত্রের এবং ‘পায়রজিনি’ উপগোত্রের সদস্য।
আকার
বুটি পাইকান এর প্রসারিত অবস্থায় ডানার আকার ৪৫-৫৫ মিলিমিটার দৈর্ঘ্যের হয়।
উপপ্রজাতি
বুটি পাইকান এর প্রজাতিগুলো হলো:
ভারতে প্রাপ্ত বুটি পাইকান এর উপপ্রজাতি
ভারতে প্রাপ্ত বুটি পাইকান এর উপপ্রজাতিসমূহ হল-
আচরণ
এরা দ্রুত এবং ঝাঁকুনিসহ উড়ান দেয়। উড়তে উড়তে হঠাত করে পাতাতে বসে পড়ে। অন্যান্য প্রজাপতিদের সাথে একসাথে মধু পান করতে দেখা যায়।
পদ (খাদ্য)
ডান|থাম্ব| পোলা মাংস, মশলা ও দইসহ [[বাংলাদেশ এবং ভারতের পশ্চিমবঙ্গের একটি ঐতিহ্যবাহী ভারতীয় পোলাও খাবার।]] ডান|থাম্ব| একটি থালায় একটি চাীনা ভাজা ভাতের পদ পদ হল সুখাদ্যের একটি নির্দিষ্ট খাদ্য প্রস্তুতি, একটি "স্বতন্ত্র খাদ্য সামগ্রী বা বিভিন্ন ধরনের খাবার", খাওয়া বা পরিবেশনের জন্য প্রস্তুত।
একটি পদ থালাবাসনে পরিবেশন করা যেতে পারে, বা কারও হাতে খাওয়া যেতে পারে।
একটি পদ প্রস্তুত করার নির্দেশাবলীকে রেসিপি বলা হয়।
আলিপুরদুয়ার
আলিপুরদুয়ার ভারতের পশ্চিমবঙ্গ রাজ্যের আলিপুরদুয়ার জেলার একটি শহর ও পৌরসভা এলাকা।
জনসংখ্যার উপাত্ত
আলিপুরদুয়ার শহরের সাক্ষরতার হার ৮৮.৯৪%। পুরুষদের মধ্যে সাক্ষরতার হার ৯১.৯৫% এবং নারীদের মধ্যে এই হার ৮৫.৮৩%। সারা ভারতের সাক্ষরতার হার ৫৯.৫%(ভারতের শহরগুলির সাক্ষরতার হার ৮৫%), তার চাইতে আলিপুরদুয়ার এর সাক্ষরতার হার বেশি।
আলিপুরদুয়ার এর জনসংখ্যার ৮.৫৭% হল ৬ বছর বা তার কম বয়সী(ভারতের শহরগুলির জনসংখ্যার ১০.৯৩% হল ৬ বছর বা তার কম বয়সী)।
জেলা আলিপুরদুয়ার
২০১৪ খ্রিস্টাব্দের ২৫ জুন আলিপুরদুয়ার জেলার মর্যাদা লাভ করে।
সৈয়দ সালাউদ্দিন জাকী
সৈয়দ সালাউদ্দিন জাকী একজন বাংলাদেশী চলচ্চিত্র পরিচালক, প্রযোজক এবং কাহিনীকার।   তিনি ১৯৮০ সালের চলচ্চিত্র ঘুড্ডি এর কাহিনী লিখে বাংলাদেশ জাতীয় চলচ্চিত্র পুরস্কার শ্রেষ্ঠ সংলাপ রচয়িতার পুরস্কার    ও ২০২১ সালে একুশে পদক লাভ করেন।
কাহিনীকার হিসেবে
• ঘুড্ডি - ১৯৮০
• আগামী - ১৯৮৪
• উথ্যান পতন - ১৯৯২
• সে - ১৯৯৩
• নদীর নাম মধুমতি - ১৯৯৩
• মেঘলা আকারশ - ১৯৯৬
• লালসালু - ২০০১
আতাউর রহমান (বীর প্রতীক)
আতাউর রহমান বাংলাদেশের স্বাধীনতা যুদ্ধের একজন মুক্তিযোদ্ধা। স্বাধীনতা যুদ্ধে তার অসীম সাহসিকতার জন্য বাংলাদেশ সরকার তাকে বীর প্রতীক খেতাব প্রদান করেন।
পুরস্কার ও সম্মাননা
১৯৭৩ সালে সরকার তাকে বীর প্রতীক সম্মাননা প্রদান করেন।
তামগ্যালি
তামগ্যালি একটি পেট্রোগ্লিফ স্থান যা কাজাখস্তানের যেত্যসু'তে অবস্থিত। সড়কপথে তামগ্যালি আলমাটির ১৭০ কিলোমিটার উত্তর পশ্চিমে অবস্থিত। প্রধান পাঁচ হাজার পেট্রোগ্লিফ প্রধান গিরিখাতের মধ্যেই অবস্থিত তবে আশপাশের গিরিখাতেও অনেক আছে। বেশিরভাগ পেট্রোগ্লিফ ব্রোঞ্জ যুগের তবে কিছু কিছু মধ্যযুগে বা পরবর্তীতে আস্তরিত হয়েছে। তবে কিছু প্রেট্রোগ্লিফ লৌহ যুগের।
কাজাখ এবং অন্যান্য তুর্কি ভাষায় তামগ্যালি অর্থ অঙ্কিত বা চিহ্নিত স্থান।
২০০৪ সালে তামগ্যালিকে ইউনেস্কো ওয়ার্ল্ড হেরিটেজ সাইট সাইট হিসেবে ঘোষণা করে।
ধানীসাফা ইউনিয়ন
ধানীসাফা বাংলাদেশের পিরোজপুর জেলার অন্তর্গত মঠবাড়িয়া উপজেলার একটি ইউনিয়ন।
আয়তন
ধানীসাফা ইউনিয়নের আয়তন ৮,১৩৫ একর।
প্রশাসনিক কাঠামো
ধানীসাফা ইউনিয়ন মঠবাড়িয়া উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম মঠবাড়িয়া থানার আওতাধীন। এটি জাতীয় সংসদের ১২৯নং নির্বাচনী এলাকা পিরোজপুর-৩ এর অংশ।
জনসংখ্যার উপাত্ত
২০১১ সালের আদমশুমারি অনুযায়ী ধানীসাফা ইউনিয়নের মোট জনসংখ্যা ২৮,২০৬ জন। এর মধ্যে পুরুষ ১৪,২৮০ জন এবং মহিলা ১৩,৯২৬ জন। মোট পরিবার ৬,১১০টি।
শিক্ষা
২০১১ সালের আদমশুমারি অনুযায়ী ধানীসাফা ইউনিয়নের সাক্ষরতার হার ৬২.৪%।
শহীদ সিরাজ হ্রদ
শহীদ সিরাজ হ্রদ বা শহীদ সিরাজ লেক ("নীলাদ্রি হ্রদ" বা "নীলাদ্রি লেক" নামেও পরিচিত) ভারতের মেঘালয় সীমান্তঘেঁষা বাংলাদেশের উপজেলা তাহিরপুরে অবস্থিত একটি হ্রদ।
সীমান্তবর্তী ট্যাকেরঘাট চুনাপাথর খনিজ প্রকল্পের পরিত্যক্ত এই খোয়ারীটি ১৯৪০ সালে চুনাপাথর সংগ্রহ শুরু করে। এখানে চুনাপাথর সংগ্রহ করে সুনামগঞ্জের ছাতক উপজেলায় নির্মিত আসাম বাংলা সিমেন্ট ফ্যাক্টরিতে পাঠিয়ে প্রয়োজনীয় চাহিদা মিটানো হত। ১৯৪৭ সালে দেশভাগের পর বিভিন্ন সমস্যা ও ব্যয় বৃদ্ধি দেখিয়ে বন্ধ করে দেওয়া হয় এর সকল কার্যক্রম।
পরে ১৯৬০ সালে সিমেন্ট ফ্যাক্টরী চালু রাখার জন্য চুনা পাথরের প্রয়োজনে ভূমি জরিপ চালিয়ে সীমান্তবর্তী ট্যাকেরঘাট এলাকায় ৩২৭ একর জায়গায় চুনাপাথরের সন্ধান পায় বিসিআইসি কর্তৃপক্ষ। পরবর্তী সময়ে ১৯৬৬ সালে খনিজ পাথর প্রকল্পটি মাইনিংয়ের মাধ্যমে র্দীঘদিন পাথর উত্তোলন করা হয়। ১৯৯৬ সালে এই প্রকল্পটি একটি লোকসানি প্রতিষ্ঠান হিসেবে দেখিয়ে সংশ্লিষ্ট কর্তৃপক্ষ কোয়ারী থেকে চুনাপাথর উত্তোলন বন্ধ করে দেয়।
বাম|থাম্ব|শহীদ সিরাজ হ্রদ মুক্তিযুদ্ধের একজন শহীদ সিরাজুল ইসলামের নামানুসারে এই হ্রদের নামকরণ করা হয় শহীদ সিরাজ হ্রদ। মো. সিরাজুল ইসলাম ১৯৫২ সালে কিশোরগঞ্জ জেলার ইটনা উপজেলার ফিলনী গ্রামে জন্ম গ্রহণ করেন। ১৯৭১ সালে স্নাতকে পড়াকালীন সময়ে মুক্তিযুদ্ধ শুরু হলে ঘর ছাড়েন সিরাজ। আসামের ইকো ওয়ান সেন্টারে প্রশিক্ষণ শেষে তিনি ৫ নম্বর সেক্টরের বড়ছড়া সাব-সেক্টরের অধীনে মুক্তিযুদ্ধে যোগ দেন।
১৯৭১ সালের ৭ই আগস্ট সুনামগঞ্জের সাচনা বাজার এবং জামালগঞ্জ থানা থেকে পাকিস্তানীদের বিতাড়িত করার লক্ষ্যে আক্রমণ চালায় একদল মুক্তিযোদ্ধা। এই দলে ছিলেন সিরাজুল ইসলাম। পাকিস্তানি সেনারা তাঁদের উপস্থিতি টের পেয়ে ব্যাপক গুলি শুরু করে। আকস্মিক এ ঘটনায় মুক্তিযোদ্ধারা কিছুটা হকচকিত। তাঁরাও পাল্টা আক্রমণ শুরু করলেন। মুক্তিযোদ্ধারা চেষ্টা করছেন ক্রলিং করে সামনে এগিয়ে যাওয়ার। কিন্তু প্রবল গুলির কারণে তাঁরা সামনে এগোতে পারছেন না। এ অবস্থায় সিরাজুল ইসলাম ক্রলিং করে গ্রেনেড চার্জ করতে করতে এগিয়ে যাচ্ছিলেন। এসময় অপর দিক থেকে ছোড়া একটি গুলি তার চোখ ভেদ করে চলে যায়। তিনি শহীদ হন।
সিরাজের জীবনের বিনিময়ে সেদিন সাচনা বাজার এবং জামালগঞ্জ পাকিস্তানি মুক্ত হয়েছিলো। স্বাধীনতার পর শহীদ সিরাজকে বীরবিক্রম উপাধিতে ভূষিত করে বাংলাদেশ সরকার।
ক্যামেরুনে ইসলাম
ক্যামেরুনে ইসলাম দ্বিতীয় বৃহত্তম ও প্রভাবশালী ধর্ম। ২০১৭ সালে পিউ রিসার্চ সেন্টার অনুমান করে যে, ক্যামেরুনে ৭,৬৯২,২৮৯ মুসলিম বসবাস করে, যা মোট জনসংখ্যার প্রায় ৩০%। তাদের ২৭% নিজেদের সুন্নি, ৩% শিয়া ও ২% নিজেদের ইসলামের অন্যান্য শাখার দিকে সম্পৃক্ত করে পরিচয় দেয়। ক্যামেরুনে প্রায় ৪৮% মুসলিম ফুলানি গোষ্ঠীর অন্তর্ভুক্ত এবং তারা সুফি তরিকার অনুসারী।
ফুলানিরা মূলত যাযাবর গোষ্ঠী ছিল; ১৯ শতকের গোড়ার দিকে তারা পশ্চিম আফ্রিকায় বাণিজ্যিক কার্যক্রম ও সুফি তরিকার (কাদিরি ও তিজানি) মাধ্যমে ইসলামের প্রচার করেন এবং উত্তরাঞ্চলে আমিরাত প্রতিষ্ঠা করেন। বর্তমান দেশের উত্তরাঞ্চলীয় প্রদেশগুলিতে ফুলানি মুসলিমরা স্থানীয়ভাবে ব্যাপক প্রভাবশালী। এছাড়া অন্যান্য কিছু জাতিগোষ্ঠী- যারা সম্মিলিতভাবে কির্দি নামে পরিচিত-তারা সাধারণত ইসলামের কিছু রূপ পালন করে মাত্র। পশ্চিম প্রদেশে বসবাসকারী বামুন জাতিগোষ্ঠীও মূলত মুসলিম।
ইতিহাস
ক্যামেরুনে ইসলাম বাণিজ্যের মাধ্যমে পৌঁছয়। দেশের উত্তরাঞ্চলে এসে ফুলানি মুসলিম সম্প্রদায়গুলি বসতি স্থাপন করে পেশাদার বাণিজ্যে শুরু করে। একপর্যায়ে তারা দেশে ইসলামি আমিরাত গঠন করে এবং এভাবে উত্তর ক্যামেরুন থেকে দেশটির কেন্দ্রে ইসলাম প্রবেশ করে। নবম শতাব্দীর প্রথমার্ধে বেনু নদীর অববাহিকা ও ক্যামেরুনের কেন্দ্রীয় মালভূমিতে ইসলাম প্রভাব বিস্তার করে। এছাড়া অনেক স্থানীয় ইসলাম প্রচারক ক্যামেরুনে ইসলাম প্রচারে অবদান রাখেন। ১৮৮৪ সালে ক্যামেরুনে জার্মান দখলদারিত্ব আরোপিত না হওয়া পর্যন্ত ইসলাম উত্তর থেকে দক্ষিণ দিকে অগ্রসর হতে থাকে। জার্মান দখলের পর খ্রিস্টান মিশনারিরা ক্যামেরুনের দক্ষিণ অংশে ছড়িয়ে পড়ে। এর ফলে দক্ষিণাঞ্চলে খ্রিস্টান জনসংখ্যা সংখ্যাগরিষ্ঠতা লাভ করে।
ঔপনিবেশিক আমলে ইসলাম
১৮৮৪ সালে ঔপনিবেশিক জার্মানি প্রথম ক্যামেরুনে প্রবেশ করে এবং ১৯০২ সালে উত্তর ক্যামেরুনে উপনিবেশ কায়েম করে। তবে তখন স্থানীয় মুসলিম শাসকরা নিজেদের ক্ষমতায় থেকে যায়। তাদের স্থানীয়ভাবে আদামাওয়াতে লামিডো ও সুলতান বলা হত। তবে তখন তাদের প্রভাব ঊনবিংশ শতাব্দীর তুলনায় অনেক সীমিত ছিল। কারণ তাদের শাসনের বৈধতা জার্মানদের কাছে ছিল এবং তারা খুবই সীমিত ক্ষমতা তাদের প্রদান করেছিল। তবে মুসলিম ও দেশীয় আইনসহ বিদ্যমান রাজনৈতিক ও আইনি প্রতিষ্ঠানগুলি অক্ষত রাখা হয়েছিল।
দ্বিতীয় বিশ্বযুদ্ধের পর মধ্য ক্যামেরুনে বসবাসকারী উপজাতি; যেমন: বামুম, দিওরা, লাকাদের মধ্যে ইসলামের প্রসার বৃদ্ধি পায়। তখন ইসলামি দাওয়াত পশ্চিম ক্যামেরুনের পাহাড়ে বসবাসকারী কোটেন, জিদরা, ফালি, মুফো ও মুতাকারিম উপজাতিদের মধ্যে পৌঁছে যায়। এছাড়াও  দক্ষিণের মাউন্দং ও মুসগোম উপজাতিদের মধ্যেও ইসলাম ছড়িয়ে পড়ে।
১৯৬০ সালে ফরাসি ক্যামেরুন ফ্রান্স থেকে ও ১৯৬১ সালে ব্রিটিশ ক্যামেরুন ব্রিটেন থেকে স্বাধীনতা লাভ করে এবং উভয় অংশ নিয়ে বর্তমান ক্যামেরুন গঠিত হয়। স্বাধীন হওয়ার পর ক্যামেরুনে সকল গোষ্ঠীকে পূর্বেকার মত ধর্মীয় স্বাধীনতা প্রদান করা হয়।
ইসলামি সংস্থা ও প্রতিষ্ঠান
ক্যামেরুনে বেশ কয়েকটি ইসলামি সংগঠন সক্রিয় রয়েছে। এসবের মধ্যে কোরআন অনুবাদক কমিটি, ইসলামিক অ্যাসোসিয়েশন অফ ক্যামেরুন, ইসলামিক কালচারাল অ্যাসোসিয়েশন বিশেষভাবে উল্লখযোগ্য। বর্তমান ক্যামেরুনে ফরাসি ও আরবি ভাষায় ৫০টির মত প্রাথমিক ইসলামি বিদ্যালয় এবং ৫টি প্রস্তুতিমূলক স্কুল চালু রয়েছে।
কামাল আহমদ
thumb|কামাল আহমেদ
কামাল আহমদ (জন্ম: ২৮ শে মার্চ, ১৯৬৫) একজন আমেরিকান আইনজীবী, শিক্ষাবিদ, সামাজিক উদ্যোক্তা এবং এশিয়ান ইউনিভার্সিটি ফর উইমেন সাপোর্ট ফাউন্ডেশনের সিইও। ২০০৬ সালে বাংলাদেশের চট্টগ্রাম এ অবস্থিত এশিয়ান ইউনিভার্সিটি ফর উইমেন প্রতিষ্ঠা করেন।
শৈশবকাল
আহমদের জন্ম বাংলাদেশের ঢাকায়। ১৪ বছর বয়সে, আহমদ ঢাকায় গৃহকর্মী হিসাবে কর্মরত কিশোর-কিশোরীদের জন্য আন্তর্জাতিকভাবে অর্থায়িত দুপুরের স্কুল প্রতিষ্ঠা করেছিলেন।
১৯৮০ সালে মার্কিন যুক্তরাষ্ট্রে আসের, ফিলিপ এক্সেটার একাডেমিতে অংশ নিতে আহমদ । এক্সেটারে, তিনি তৃতীয় বিশ্ব সমাজ এবং কর্পোরেট দায়বদ্ধতা সম্পর্কিত ছাত্র-অনুষদ কমিটির নেতৃত্ব দিয়েছিলেন যা বর্ণবাদী যুগের দক্ষিণ আফ্রিকা থেকে কর্পোরেট বিভক্তির প্রশ্নে দৃষ্টি নিবদ্ধ করেছিল। আহমেদ ১৯৮৩ সালে হার্ভার্ড কলেজে ভর্তি হয়েছেন। নতুন হিসাবে, আহমদ আন্তর্জাতিক উন্নয়ন প্রকল্পগুলির প্রচারের জন্য নিবেদিত আমেরিকা যুক্তরাষ্ট্রের বিশ্ববিদ্যালয় ছাত্র সংগঠনের একটি কনসোর্টিয়াম ওভারসিজ ডেভেলপমেন্ট নেটওয়ার্ক প্রতিষ্ঠা ও পরিচালনা করেছিলেন। ১৯৮৭সালে, আহমদ "আমেরিকার সর্বাধিক অসামান্য জুনিয়রদের মধ্যে ২০" জন্য টাইম ম্যাগাজিনের দ্বিতীয় বার্ষিক কলেজ অচিভমেন্ট অ্যাওয়ার্ড জিতেছে।
পরিবার
আহমদের পিতা ছিলেন অধ্যাপক কামালউদ্দীন আহমদ, একজন বিখ্যাত বায়োকেমিস্ট যিনি ভারতীয় উপমহাদেশে বায়োকেমিস্ট্রি এবং পুষ্টিবিজ্ঞানের অধ্যয়নের পথিকৃত ছিলেন। অধ্যাপক আহমেদ ১৯৯৫ সালে ঢাকা বিশ্ববিদ্যালয়ে প্রথম বায়োকেমিস্ট্রি বিভাগ প্রতিষ্ঠা করেছিলেন।
আহমদের দাদা এম.ও. গণি প্রথম পিএইচডি ডিগ্রি অর্জনকারী বাঙালি-ভারতীয় মুসলমানদের একজন। যুক্তরাজ্য থেকে রসায়নে। তিনি ময়মনসিংহে বাংলাদেশ কৃষি বিশ্ববিদ্যালয়ের প্রতিষ্ঠাতা-উপাচার্য, ঢাকা বিশ্ববিদ্যালয়ের উপাচার্য, তানজানিয়া এবং অন্যান্য পূর্ব আফ্রিকার দেশগুলিতে পাকিস্তানের রাষ্ট্রদূত এবং বাংলাদেশে স্বতন্ত্র সংসদ সদস্য হয়েছিলেন।
কর্মজীবন
১৯৮৮ সালে হার্ভার্ড কলেজ থেকে স্নাতক ডিগ্রী অর্জন করেন, আহমদ বিশ্বব্যাংকের দায়িত্ব পালন করেছিলেন; রকফেলার ফাউন্ডেশন; ইউনিসেফ; এবং ফিলিপাইনের ম্যানিলায় অবস্থিত এশীয় উন্নয়ন ব্যাংকের জেনারেল কাউন্সেল। ১৯৯৩ সালে, আহমদ মিশিগান ল স্কুলটিতে ভর্তি হয়েছেন। ১৯৯৬ সালে, তিনি ফ্রাইড, ফ্রাঙ্ক, হ্যারিস, শ্রাইভার এবং জ্যাকবসন এলএলপি (১৯৯৬-২০০০) এর নিউ ইয়র্ক আইন সংস্থায় যোগদান করেছিলেন। আহমেদ লন্ডনে মেয়ার ব্রাউন এলএলপির মার্কিন আইন সংস্থা (২০০১-২০০২) সাথে লন্ডনে আইন অনুশীলন করেছিলেন।
১৯৯৯ সালে, নিউ ইয়র্ক সিটিতে আইন অনুশীলনের সময়, আহমদ উচ্চ শিক্ষা ও সমাজের বিষয়ে বিশ্বব্যাংক / ইউনেস্কো টাস্কফোর্স কল্পনা করেছিলেন এবং সহ-পরিচালনা করেছিলেন।
২০০৬ সালের সেপ্টেম্বরে, বাংলাদেশের সংসদ এশিয়ান ইউনিভার্সিটি অফ উইমেনের যুগান্তকারী সনদের অনুমোদন দেয়। সনদটি প্রাতিষ্ঠানিক স্বায়ত্তশাসন, একাডেমিক স্বাধীনতা এবং বিশ্ববিদ্যালয়কে অ-বৈষম্যের নীতিতে এম্বেড করেছিল ২০০৫ এবং ২০০৬ সালে ওপেন সোসাইটি ফাউন্ডেশনস এবং বিল অ্যান্ড মেলিন্ডা গেটস ফাউন্ডেশন স্টার্ট-আপ তহবিল সরবরাহ করেছিল যা ২০০৮ সালে এডাব্লুউকে কার্যকর করতে সক্ষম করেছিল।
জ্যাক পোলার্ড
জ্যাক আর্নেস্ট পোলার্ড, ওএএম (Jack Pollard; জন্ম: ৩১ জুলাই, ১৯২৬ - মৃত্যু: ২৫ মে, ২০০২) নিউ সাউথ ওয়েলসের সিডনিতে জন্মগ্রহণকারী বিশিষ্ট অস্ট্রেলীয় ক্রীড়া সাংবাদিক ছিলেন। একাধারে তিনি লেখক ও ক্রিকেট ইতিহাসবিদের ভূমিকা পালন করেছেন জ্যাক পোলার্ড।
প্রারম্ভিক জীবন
১৯৪৩ সালে কপি বয় হিসেবে সিডনির টেলিগ্রাফ সংবাদপত্রে সাংবাদিকতায় কর্মজীবন শুরু করেন। ১৮ বছর বয়সে অস্ট্রেলীয় সেনাবাহিনীতে যোগ দেন। কিন্তু পায়ের আঘাতপ্রাপ্তির কারণে হলসওর্থি ব্যারাকে পুরো নয়মাস অবস্থান করতে বাধ্য হন। এ আঘাতপ্রাপ্তি তাকে সমূহ জীবন রক্ষা করে। দ্বিতীয় বিশ্বযুদ্ধকালীন নিউগিনিতে তার প্লাটুনের সকল সদস্য নিহত হয়েছিল।
কর্মজীবন
বিশ্বযুদ্ধ পরবর্তীকালে ১৯৪৫ থেকে ১৯৪৭ সাল পর্যন্ত সেনাবাহিনীর সংবাদপত্রের জন্য জাপানে কাজ করেন। এরপর সিডনিতে সংক্ষিপ্ত সময়ের জন্য ফিরে যান। তারপর চলে যান ইংল্যান্ডে। শেফিল্ডে তিনি ঘোড়দৌড় প্রতিযোগিতার লেখকরূপে কাজ করেন। ১৯৪৮ সালে লন্ডনের অস্ট্রেলিয়ান অ্যাসোসিয়েটেড প্রেসের সংবাদ প্রতিনিধি হিসেবে কর্মজীবন শুরু করেন। সেখানে তিনি ১৯৪৮ সালের গ্রীষ্মকালীন অলিম্পিকসহ অনেকগুলো বৃহৎ আসরের ক্রীড়া প্রতিযোগিতা, দশটি উইম্বলডন চ্যাম্পিয়নশিপ ও ডন ব্র্যাডম্যানের নেতৃত্বাধীন অস্ট্রেলিয়া ক্রিকেট দলের ইংল্যান্ড সফরের উপর প্রতিবেদন প্রকাশ করেন।
অবসর
১৯৮১ সালে প্রকাশনা জগৎ থেকে পোলার্ড অবসরগ্রহণ করেন। এরপর লেখালেখির দিকে ঝুঁকে পড়েন তিনি। মেলবোর্নে গবেষণাসংক্রান্ত কাজ শেষে সিডনিতে ফিরে আসলে স্ট্রোকে আক্রান্ত হন। এরপর ২৫ মে,২০০২ তারিখে সিডনিতে তার দেহাবসান ঘটে।
শিশিরকুমার ভাদুড়ী
শিশির কুমার ভাদুড়ী  (২ অক্টোবর,১৮৮৯ – ৩০ জুন,১৯৫৯ ) ছিলেন আধুনিক বাংলা নাট্যজগতের পথিকৃৎ, খ্যাতনামা অভিনেতা এবং নাট্যকার। গিরিশচন্দ্র ঘোষের পর তিনি বাংলা রঙ্গমঞ্চের কিংবদন্তিতুল্য ব্যক্তিত্ব। তিনিই বাংলা নাটকের স্বর্ণযুগে প্রথম নাটকের সেট তথা মঞ্চসজ্জা ও আলোর ব্যবহার প্রবর্তন করে নাট্যশিল্পীদের কর্মকুশলতাকে এক  বাস্তবতার ও প্রকৃতির আঙ্গিকে উত্তরণের পথ দেখিয়ে গেছেন। তিনি উপাধি  নাট্যাচার্য পান ।
জন্ম ও শিক্ষা জীবন
নাট্যাচার্য শিশিরকুমার ভাদুড়ীর জন্ম বৃটিশ ভারতের অধুনা পশ্চিমবঙ্গের হাওড়া জেলার রামরাজাতলায়। পিতার নাম হরিপদ ভাদুড়ী। ১৯০৫ খ্রিস্টাব্দে তিনি কলকাতার বঙ্গবাসী স্কুল থেকে প্রথম শ্রেণীতে প্রবেশিকা পরীক্ষায় উত্তীর্ণ হন। ইংরাজীতে অনার্স নিয়ে ১৯১০ খ্রিস্টাব্দে স্কটিশ চার্চ কলেজ থেকে বি.এ পাশ করেন এবং ১৯১৩ খ্রিস্টাব্দে কলকাতা বিশ্ববিদ্যালয় থেকে এম.এ পাশ করেন। সারা জীবন তিনি প্রচুর পড়াশোনা করেছেন। মেট্রোপলিটন ইনস্টিটিউশন বর্তমানে বিদ্যাসাগর কলেজের সুবেশ ও সুকণ্ঠ অধ্যাপক তার শিক্ষা দানের নিষ্ঠায় ছাত্রমহলে অত্যন্ত প্রিয় ছিলেন। ছাত্রজীবনে ও অধ্যাপনাকালে শৌখিন অভিনেতা হিসাবে ইংরাজী ও বাংলা বহু নাটকে অংশগ্রহণ করেছেন। সাধারণত ইউনিভার্সিটি ইনস্টিটিউট হলে তিনি অভিনয় করতেন। ১৯১২ খ্রিস্টাব্দে এখানে রবীন্দ্রনাথ ঠাকুরের "বৈকুণ্ঠের খাতা" নাটকে কেদার-এর ভূমিকায় তাঁকে দেখে বলেন - 'কেদার আমার ঈর্ষার পাত্র। একদা ওই পার্টে আমার যশ ছিল।'
কর্মজীবন
ছাত্রাবস্থা থেকেই শিশিরকুমারের অভিনয়ের প্রতি প্রবল ঝোঁক ছিল। শৌখিন অভিনেতারূপে শেষ অভিনয় করেন ১৯২১ খ্রিস্টাব্দে। সুনীতিকুমার চট্টোপাধ্যায় থেকে প্রেমাঙ্কুর আতর্থীসহ অনেকেই তার ঘনিষ্ঠ বন্ধু ছিলেন। তাঁদের এবং অধ্যাপনার কাজ ছেড়ে চলে আসেন পেশাদারি নাট্যমঞ্চে। ১৯২১ খ্রিস্টাব্দের ১০ ই ডিসেম্বর ম্যাডান কোম্পানির রঙ্গালয়ে "আলমগীর" নাটকে নামভূমিকায় আবির্ভূত হন ও জনপ্রিয়তা অর্জন করেন। তারপরও 'চাণক্য'ও 'রঘুবীর' চরিত্রে অভিনয় করে অনন্যসাধারণ প্রতিভার স্বাক্ষর রাখেন। কিন্তু মতানৈক্য ঘটায় ম্যাডান কোম্পানির মঞ্চ ছেড়ে চলচ্চিত্র জগতে প্রবেশ করেন। শরৎচন্দ্র চট্টোপাধ্যায়ের "আঁধারে আলো" ও "চন্দ্রনাথ" চিত্রায়নে অভিনেতা ও পরিচালকের ভূমিকা পালন করেন। ১৯২৩ খ্রিস্টাব্দে তিনি একটি নাট্যদল গঠন করেন। তার মতো শিক্ষিত সংস্কৃতিবান ব্যক্তির আগমনে বাংলার তরুণ প্রতিভার কিছু ব্যক্তিত্ব বঙ্গ রঙ্গমঞ্চে এসে তার  দলের পূর্ণতা দিয়েছিলেন। ইডেন গার্ডেন একজিবিশনে তিনি দ্বিজেন্দ্রলাল রায়ের "সীতা" মঞ্চস্থ করেন এবং তিনি রামচন্দ্রের ভূমিকায় অভিনয় করে নাট্যজগতে চাঞ্চল্যের সৃষ্টি করেন। এটি ১৯৩৩ খ্রিস্টাব্দে তারই পরিচালনায় চলচ্চিত্রায়িত হয়।
"সীতা" জনপ্রিয় হওয়ায় অ্যালফ্রেড থিয়েটার বর্তমানে গ্রেস সিনেমা ভাড়া নিয়ে অভিনয়ের আয়োজন কোন কারণে সম্ভব না হওয়ায় "বসন্তলীলা" গীতিমালা অভিনয় করেন। এতে পুরোনো গানের সঙ্গে হেমেন্দ্রকুমার রায় ও মণিলাল গঙ্গোপাধ্যায় রচিত কয়েকটি গান মণিলাল ও প্রেমাঙ্কুর আতর্থীর গ্রন্থনায়  কৃষ্ণচন্দ্র দের নেতৃত্বে গাওয়া হয়।
জীবনাবসান
নাট্যাচার্য শিশিরকুমার ১৯৫৯ খ্রিস্টাব্দের ৩০ শে জুন কলকাতার বরাহনগরস্থিত নিজ বাসভবনে ৬৯ বয়সে পরলোক গমন করেন।
শেল্টন বেঞ্জামিন
শেল্টন বেঞ্জামিন (জন্ম জুলাই ৯, ১৯৭৫) একজন আমেরিকান পেশাদার কুস্তিগির, বর্তমানে ডাব্লিউডাব্লিউই এর সাথে সম্পৃক্ত আছেন, যেখানে তিনি স্ম্যাকডাউন ব্র‍্যান্ডের হয়ে কুস্তি লড়েন। তার সাথে সে নিউ জাপান প্রো-রেসলিং (এনজেডাব্লিউপি) এবং প্রো রেসলিং ওহাও তে শেল্টন এক্স বেঞ্জামিন নামে কুস্তি লড়ার জন্য বিখ্যাত এবং রিং অফ অনার (আরওএইছ) এ তার আসল নামে কুস্তি লড়েছেন।